நானி பட்டாச்சார்யா

நானி பட்டாச்சார்யா (Nani Bhattacharya) (1917-1993) புரட்சிகர சோசலிஸ்ட் கட்சியின் நிறுவனர் மற்றும் உறுப்பினர் ஆவார். இவர் தொழிற்சங்க ஆர்வலர், மேற்கு வங்காளத்தில் அமைச்சர் மற்றும் நாடாளுமன்ற உறுப்பினர் ஆவார்.

 ஆரம்ப நாட்களில் 
நானி பட்டாச்சார்யா காளிதாஸ் பட்டாச்சார்யாவிற்கு 1917  ஆண்டு நவம்பர் 6 ஆம் தேதி முர்ஷிதாபாத் மாவட்டத்தில் உள்ள காக்ராவில் பிறந்தார். ஜியாகஞ்ச் பள்ளியில் தனது பள்ளி இறுதித்தேர்வில் தேர்ச்சி பெற்றார். கடும் நெருக்கடிகளுக்கு மத்தியிலும் உயர்கல்வியை முடித்தார். பஹரம்பூரில் உள்ள அர்னகலி டோலில் சில காலம் படித்து, கல்கத்தா பல்கலைக்கழகத்தில் பட்டப்படிப்பை முடித்தார்.

ஆரம்பகால வாழ்க்கையில், இவர் அனுசீலன் சமித்தியின் உறுப்பினராக இருந்தார். 1940 இல், புரட்சிகர சோசலிஸ்ட் கட்சியை நிறுவுவதில் முக்கியப் பங்கு வகித்தார்.Samsad Bangali Charitabhidhan (Biographical Dictionary) by Anjali Bose, Vol II, 3rd edition 2004, page 146, ISBN 81-86806-99-7, (in Bengali) Sishu Sahitya Samsad Pvt. Ltd., 32A Acharya Prafulla Chandra Road, Kolkata-700009

தேசியப் போராட்டத்தில் பங்கேற்றதற்காக, இவர் 1936-38 காலகட்டத்தில் மற்றும் 1940-46 காலகட்டத்தில் சிறையில் அடைக்கப்பட்டார். சுதந்திரத்திற்கு முன்னும் பின்னும் பல சந்தர்ப்பங்களில் சிறையில் அடைக்கப்பட்டார்.

 தொழிற்சங்க நடவடிக்கைகள் மற்றும் தேர்தல் அரசியல் 
இரயில்வே தொழிலாளர்களின் தொழிற்சங்கத்தின் வளர்ச்சியைத் தவிர, இவர் டோர்ஸில் உள்ள தேயிலைத் தோட்டத் தொழிலாளர்களிடையே பணியாற்றினார். இவர் டோர்ஸ் சா பாகன் தொழிலாளர் சங்கத்துடன் தொடர்புடையவர்.

நானி பட்டாச்சார்யா 1967, 1969, 1977, 1982, மற்றும் 1987 ஆம் ஆண்டில் அலிபுர்துவார்ஸ் சட்டமன்றத் தொகுதியிலிருந்து மேற்கு வங்க மாநில சட்டமன்றத்திற்கு தேர்ந்தெடுக்கப்பட்டார்.

இவர் 1989 மற்றும்  1991 ஆம் ஆண்டுகளில் பஹரம்பூர் மக்களவைத் தொகுதியிலிருந்து பாராளுமன்றத்திற்குத் தேர்ந்தெடுக்கப்பட்டார் .

1967, 1969 மற்றும் 1977-82 ஆம் ஆண்டுகளில் இவர் மேற்கு வங்காளத்தில் சுகாதார அமைச்சராகவும், 1982-87 ஆம் ஆண்டில் மாநிலத்தில் நீர்ப்பாசன அமைச்சராகவும் இருந்தார்.

1989-ஆம் ஆண்டில் புரட்சிகர சோசலிசக் கட்சியின் மாநிலச் செயலாளராக இருந்தார்.

 இறப்பு 
இவர்  1993-ஆம் ஆண்டு அக்டோபரில் இறந்தார்.

 மேற்கோள்கள் 

பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:1993 இறப்புகள்
பகுப்பு:1917 பிறப்புகள்